open-index/open-wikipedia-markdown huggingface dataset:
Nusaybin

**Nusaybin** (aik. **Nisibis**) on kaupunki Itä-Turkissa Mardinin maakunnassa. Kaupunki sijaitsee aivan Syyrian Hasakan maakunnan rajan tuntumassa. Vuonna 2014 väkiluvun arvioitiin olevan 90&nbsp;152 asukasta.

Kaupunki tunnettiin jo antiikin aikana. Seleukidit perustivat kaupungin uudelleen nimellä Antiokia Mygdonia (Αντιόχεια της Μυγδονίας). Myöhemmin Nusaybin sijaitsi Rooman ja Persian raja-alueella ja se vallattiin useaan kertaan. Lucullus valtasi sen ja Trajanus valtasi sen toistamiseen vuonna 115. Septimius Severus valtasi kaupungin vuonna 194. Sapor I valtasi sen takaisin Persialla, mutta vuonna 297 se luovutettiin roomalaisille. Julianuksen tappion jälkeen Nusaybin luovutettiin takaisin Persialle.

## Lähteet
D-Bus

**D-Bus** on prosessien väliseen kommunikaatioon ohjelmistoväylä, johon kuuluu tiedonsiirtoprotokolla ja palvelinohjelmisto. libdbus-kirjasto toteuttaa rajapinnan ja ABI-yhteensopivuuden. 
D-Bus tarjoaa tavan siirtää tietoa prosessien välillä samalla tietokoneella. Eri koneiden välinen kommunikaatio ei ole alkuperäinen tarkoitus.
D-Busin kommunikaatio ei ole transaktiopohjainen kuten eräät raskaammat viestinvälitysratkaisut.

D-Bus on avoimen lähdekoodin projekti, jota kehitetään freedesktop.org-projektin alla, ja sitä käytetään pääasiassa vapaissa Unix-johdannaisissa kuten Linuxissa.
D-Busia voidaan käyttää myös etäproseduurikutsuihin (RPC).

D-Busin tarkoituksena on mahdollistaa erityisesti graafisten työpöytäohjelmistojen välinen kommunikointi. Sen tärkeimpänä inspiraation lähteenä on KDE-projektissa kehitetty DCOP. D-Bus on sittemmin korvannut GNOME:n CORBA-tyylisen tekniikan ja KDE:n 4.0-versiosta lähtien myös DCOP:in.

D-Bus toimii taustaohjelman (daemon) avulla, ja ohjelmia voi olla käytössä useita. Jokaista instanssia kutsutaan kanavaksi. Yleensä kanavia on kaksi: Kaikille käyttäjille yhteinen järjestelmän kanava, joka käynnistetään järjestelmän käynnistyksen yhteydessä, ja käyttäjäkohtainen kanava, joka käynnistetään työpöytäympäristön käynnistyessä (käyttäjän kirjautuessa sisään, jos työpöytäympäristö on määritelty automaattisesti käynnistyväksi).

D-Busin avulla ohjelmat tarjoavat erilaisia *palveluita*, jotka sisältävät erilaisia *[[olio (ohjelmointi)|olioita]]*. Oliot toteuttavat erilaisia *rajapintoja* jotka sisältävät metodeita jotka palauttavat tietyn tyyppistä tietoa. Palveluiden nimet on eritetty pistein, ja olioiden nimet vinoviivoin. Esimerkiksi Amarok 2.0 näkyy D-Busille palveluna *org.kde.amarok*, ja soittolista näkyy kyseisen palvelun oliona */TrackList*. Tämä olio toteuttaa rajapinnan *org.freedesktop.MediaPlayer* metodit, esimerkiksi *GetCurrentTrack()*. Rajapintojen etuna on se, että *org.freedesktop.MediaPlayer* on määritelty vain kerran, ja jos käyttäjä käyttää jotain muuta mediasoitinta, ei D-Bus-kutsua tarvitse muuttaa näiltä osin - vain palvelun nimi ja olion nimi muuttuvat.

Eräs D-Busin päälle rakennetuista palveluista oli laitteistoon liittyvien tapahtumien välittäminen niistä kiinnostuneille ohjelmille; esimerkiksi kuvankäsittelyohjelma voi haluta tietoa järjestelmään liitetyistä skannereista tai digikameroista, ja tiedostonhallintaohjelma voi haluta tietoa asemaan laitetuista CD-ROM-levyistä tai koneeseen kytketyistä USB-muisteista. 

## Lähteet

## Aiheesta muualla
* D-Bus FAQ 
* D-Busin kotisivu
Sinineitokala

**Sinineitokala**  eli **ulappaneitokala**, 
 (*Chromis cyanea*) on koralliahveniin kuuluva kala. Se on hyvä parvikala riutta-akvaarioon.

## Koko ja ulkonäkö
Sinineitokala kasvaa noin 10&nbsp;cm pitkäksi. Sen pyrstö on voimakkaan haarautunut, selkä hiukan tummempi kuin kylki. Pyrstö on vaaleamman sininen, pyrstön reunoissa mustat raidat. Se sekoitetaan helposti viherneitokalaan, *Chromis viridis*, 
 tai muihin sinisävyisiin koralliahveniin. 

## Alkuperä
Sinineitokala elää luonnossa Karibialla.

## Käyttäytyminen
Sinineitokaloja pidetään ainakin seitsemän kalan parvissa.

## Ravinto
Sinineitokala syö lihapitoista leväruokaa, mielellään monta kertaa päivässä.

## Lähteet

## Aiheesta muualla
*
Things Falling Apart

**Things Falling Apart** (tunnetaan myös nimellä **Halo 16**) on Nine Inch Nails -yhtyeen vuonna 2000 julkaistu albumi, joka sisältää remix-versioita vuonna 1999 julkaistun tupla-albumin *[[The Fragile]]* kappaleista. ”10 Miles High” -kappaleen alkuperäinen versio on julkaistu *Fragilen* singlen *We’re in This Together* b-puolena, joka on lähes identtinen, poikkeuksena että oikean ja vasemman puolten kanavat ovat toisin päin.

## Kappaleet

# ”Slipping Away” (remixaus Trent Reznor, Alan Moulder) – 6:11
# ”The Great Collapse” (remixaus Reznor, Moulder) – 4:42
# ”The Wretched (version)” (remixaus Keith Hillebrandt) – 5:52
# ”Starfuckers, Inc. (version)” (remixaus Adrian Sherwood) – 5:11
# ”The Frail (version)” (remixaus Benelli) – 2:47
# ”Starfuckers, Inc. (version)” (remixaus Dave Ogilvie) – 6:06
# ”Where Is Everybody? (version)” (remixaus Danny Lohner, Telefon Tel Aviv) – 5:07
# ”Metal” (Gary Numan cover) – 7:05
# ”10 Miles High (version)” (remixaus Hillebrandt) – 5:11
# ”Starfuckers, Inc. (version)” (remixaus Charlie Clouser) – 5:09
Pietro Ingrao

**Pietro Ingrao** (30. maaliskuuta 1915 Lenola – 27. syyskuuta 2015 Rooma) oli italialainen poliitikko. 

Ingrao liittyi vuonna 1942 Italian kommunistiseen puolueeseen ja kuului toisen maailmansodan aikana Italian vastarintaliikkeeseen. Hän oli parlamentin jäsen yhtämittaisesti vuosina 1948–1994 sekä Italian edustajainhuoneen puhemies 1976–1979.

Ingrao julkaisi useita runoja ja poliittisia esseitä. Tärkeimpiä teoksista on vuonna 1995 Rossana Rossandan kanssa yhteistyössä julkaistu *Appuntamenti di fine secolo*.

## Lähteet
The Skeleton Key

**The Skeleton Key** on vuonna 2005 ensi-iltansa saanut Iain Softleyn ohjaama yhdysvaltalainen kauhuelokuva. Elokuvan on käsikirjoittanut Ehren Kruger, joka on tunnettu myös *[[Ring (elokuva)|Ring]]*-elokuvan käsikirjoittajana. 

## Juoni
Elokuva kertoo nuoresta Carolinesta, joka saa uuden työpaikan vanhasta kauniista talosta, työnantajana mukava vanha rouva Violet Devereaux. Carolinen työnkuvaan sisältyy Violetin aviomiehen Benin hoitaminen, joka halvaantui ullakolla hämärissä olosuhteissa. Caroline saa Violetilta yleisavaimen jolla saa auki kaikki talon ovet. Tutkiessaan vanhaa taloa, löytää Caroline talon ullakolta oven jota avain ei aluksi suostu avaamaan. Lukuisten yritysten jälkeen Caroline pääsee huoneeseen ja syöksyy suoraan hoodoon synkkään maailmaan josta ei ole paluuta.

## Näyttelijät

## Arvioita
*Turun Sanomien* Tapani Maskulan mielestä *The Skeleton Key* vaikuttaa pieneltä ja tunkkaiselta kauhufilmiltä, jossa kokeneet näyttelijät hukkaavat lahjojaan. Maskula suosittelisi elokuvaa vain noituutta, salatieteitä ja mustaa magiaa harrastaville.

## Lähteet
Julia Ann

**Julia Ann (Tavella)** (s. 8. lokakuuta 1969 Los Angeles, Kalifornia) on yhdysvaltalainen pornonäyttelijä.

Ann on entinen *[[Penthouse|Penthouse Pet]]* sekä nykyinen AVN Hall of Famen jäsen. Hän teki ensiesiintymisensä pornoelokuvien alalla vuonna 1993. Hän on PETA:n pitkäaikainen jäsen. 

Julia Ann meni 21. kesäkuuta 2003 naimisiin elokuvaohjaaja Michael Ravenin kanssa. Annille on myönnetty vuonna 2000 AVN-palkinto.

## Palkinnot
*2004 AVN Awards: palkinto luokassa *Paras naisnäyttelijä (video)* ja AVN-kunniagallerian jäsenyys.
*2010 AVN Awards: palkinnot luokissa ”Paras maskeeraus” (elokuvasta *The 8th Day*) ja ”Vuoden paras MILF/Puumanainen näyttelijä”.
*2011 AVN Awards: palkinto luokassa ”Vuoden paras MILF/Puumanainen näyttelijä”.
*2011 XRCO Awards: palkinto luokassa ”Vuoden MILF”.
*2012 XRCO Awards: kunniagallerian jäsenyys.
*2013 AVN Awards: palkinto luokassa ”Vuoden paras MILF/Puumanainen näyttelijä”.
*2014 XBIZ Awards: palkinto luokassa ”Vuoden MILF-esiintyjä”.
*2015 AVN Awards: palkinto luokassa ”Kuumin MILF (kannattajien valinta)”.
*2015 NightMoves Awards: NightMoves-kunniagallerian jäsenyys.
*2017 AVN Awards: palkinnot luokissa *Paras markkinointikampanja (yksilöprojekti)* ja *Vuoden aikuisviihdealan valtavirran tähti*. 
*2017 XRCO Awards: palkinto luokassa ”Aikuisviihdemedian valtavirran suosikki”.  
*2021 AVN Awards: palkinto luokassa *Huomiota herättävin seksikohtaus*. 
*2023 Brazzers-kunniagallerian jäsenyys.
*2024 AVN Awwards: palkinto luokassa *Paras ei-seksiesiintyminen*.

## Lähteet

## Aiheesta muualla
* Viralliset sivut
Han Seung-soo

**Han Seung-soo** () (s. 28. joulukuuta 1936 Chuncheon) on eteläkorealainen poliitikko ja diplomaatti, sekä Etelä-Korean pääministeri helmikuusta 2008 syyskuuhun 2009. Aiemmin hän on toiminut Etelä-Korean ulko-, kauppa-, talous- ja rahaministerinä sekä maan varapääministerinä, ja vuonna 2001 Yhdistyneiden kansakuntien 56. yleiskokouksen puheenjohtajana.

## Akateeminen ura
Han Seung-soo opiskeli valtio-oppia josta suoritti kandidaatintutkinnon 1960 Yonsein yliopistossa ja maisterintutkinnon 1963 Soulin kansallisessa yliopistossa; hän valmistui sittemmin tohtoriksi Yorkin yliopistosta 1968 taloustieteen alalta. Euroopan yhteisö palkitsi hänen tohtorintyönsä, otsikoltaan "The Growth and Function of the European Budget".

Vuosina 1970–1988 hän toimi Soulin yliopistossa taloustieteen professorina, 1986–1987 myös vierailevana professorina Tokiossa. Sen ohella hän oli neuvonantaja YK:n Aasian ja Tyynenmeren alueen talous- ja sosiaalikomissiolle (ESCAP) sekä Maailmanpankille, joista jälkimmäinen lähetti hänet 70-luvun lopulla joksikin aikaa Jordanian hallitukselle konsultiksi.

## Poliittinen ura
Han Seung-soo valittiin Etelä-Korean parlamenttiin 1988, ja hän on edelleen sen jäsen. 1988–1990 hän toimi kauppaministerinä. 1993 hänet asetettiin suurlähettilääksi Yhdysvaltoihin, ennen kuin presidentti Kim Young-sam teki hänestä henkilöstöpäällikkönsä. 1996–1997 Han oli varapääministeri sekä talous- ja rahaministeri. Hänen aikanaan Korean tasavalta liittyi OECD:hen ja Pohjois-Korea lähetti Etelä-Korealle avunpyyntöjä riisitoimituksista.

Huhtikuussa 2001 Han pääsi viimein ulkoministeriksi. Tässä asemassa hän tuli saman vuoden syyskuussa valituksi Yhdistyneiden kansakuntien 56. yleiskokouksen puheenjohtajaksi. Yleiskokouksen puheenjohtajana Han sai kunnian vastaanottaa vuoden 2001 Nobelin rauhanpalkinnon Yhdistyneiden kansakuntien puolesta. Hänen puheenjohtajavuoronsa päättyi syyskuussa 2002. Han luopui jo tätä ennen Etelä-Korean ulkoministerin paikasta, mutta palasi saman vuoden vaaleissa kansalliskokouksen jäseneksi.

Han Seung-soo edustaa Hannara Dang -puoluetta, ja Etelä-Korean presidentinvaalin 2007 voittanut saman puolueen Lee Myung-bak nimitti hänet pääministeriehdokkaakseen tammikuussa 2008. Lee esitti Hanin valintaa pääministeriksi 25. helmikuuta, ja parlamentti hyväksyi valinnan 29. helmikuuta 2008. Han Seung-soo seurasi pääministerinä Han Duck-soota.

## Lähteet

## Aiheesta muualla
* Korean pääministerin virallinen sivu (englanninkielinen versio) 
* YK:n 56. yleiskokous
Maria Mena

**Maria Viktoria Mena** (s. 19. helmikuuta 1986) on norjalainen pop-laulaja.

## Ura
Mena syntyi Oslossa. Hänen vanhempansa ottivat avioeron tyttären ollessa 9-vuotias. 13-vuotiaana Mena muutti asumaan isänsä kanssa, ja alkoi kirjoittaa laulunsanoja muun muassa vanhempiensa avieron aiheuttamista tunteista.

Mena julkaisi ensimmäisen singlensä "Fragile" vuonna 2002. Toisella singlellään "My Lullaby" hän pääsi Norjan virallisen listan viidenneksi. Hänen ensimmäinen studioalbuminsa oli *[[Another Phase]]* (2002). Albumia myytiin Norjassa 40 000 kappaletta. Hänen seuraava albuminsa *[[Mellow]]* julkaistiin kaksi vuotta myöhemmin. Yksityiselämässä Menalla ei mennyt yhtä hyvin. 17-vuotiaana hänelle kehittyi masennus ja syömishäiriö. Hän parani sittemmin syömishäiriöstä.  

Vuonna 2004 Mena julkaisi kansainvälisen debyyttialbuminsa *[[White Turns Blue]]*, joka sisälsi kappaleita Menan kahdelta aiemmalta albumilta. Mena on saavuttanut menestystä kansainvälisillä markkinoilla albumin julkaisun jälkeen. Albumin kappale "You're the Only One" nousi listoille Norjassa, Hollannissa ja Yhdysvalloissa. 

Menan seuraavan albumin *[[Apparently Unaffected]]* single "Just Hold Me" saavutti suosiota useissa Euroopan maissa, kuten Saksassa ja Hollannissa. Vuonna 2008 Mena julkaisi albumin *[[Cause and Effect]]*, jonka lauluissa hän käsittelee esimerkiksi nuoruutensa traumoja ja ihmissuhteita. Albumin single "All This Time" nousi listoille ainakin Norjassa, Saksassa ja Suomessa. Menan uusin albumi *Viktoria* julkaistaan syyskuussa 2011.

## Yksityiselämä
Mena kertoi tammikuussa 2024 odottavansa lasta kihlattunsa Morten Kleppan kanssa.

## Diskografia
### Albumit
* Another Phase (2002)
* Mellow (2004)
* Apparently Unaffected (2005)
* Cause and Effect (2008)
* Viktoria (2011)
* Weapon in Mind (2013)

### Kokoelma-albumit
* White Turns Blue (2004)

### Singlet
* Fragile (2002)
* My Lullaby (2002)
* You're the Only One (2004)
* Just a Little Bit (2004)
* Miss You Love (2005)
* Just Hold Me (2006)
* Our Battles (2006)
* Nevermind Me (2006)
* Belly Up (2008)
* All This Time (Pick-Me-Up Song) (2008)
* I'm In Love (2009)
* I Was Made for Lovin' You (2009)
* Wide Awake (Sasha ft. Maria Mena) (2009)
* Home for Christmas (2010)
* This Too Shall Pass (2011)
* Homeless (2011)
* Fuck You (2013)
* I've Always Liked That (2013)

## Lähteet

## Aiheesta muualla
* Maria Menan blogi 
* Maria Mena Official UK 
* 
* Maria Mena Facebookissa
Daniela Luján

**Daniela Barrios Rodríguez** (s. 5. huhtikuuta 1988) on meksikolainen pop-laulaja ja näyttelijä.

Luján esiintyi jo viisivuotiaana *[[Sesame Street]]in* meksikolaisversiossa. Hän näytteli 1997 telenovelassa *Luz Clarita*, jossa hänellä oli nimirooli. Hän sai esiintymisiä myös muissa telenoveloissa.

Luján on julkaissut neljä albumia: *Luz Mas Clarita* (1997), *El Diario de Daniela* (1999),  *Angelito Mio* (1999) ja *Corazón.com* (2001). Hän on ollut kahdesti ehdolla Latinalaisen Amerikan Grammy-palkinnon saajaksi. 

## Lähteet
Jääkiekon SM-liigakausi 2003–2004

**Kausi 2003–2004** oli **[[jääkiekon SM-liiga]]n** 29. kausi. Mestaruuden voitti Kärpät, jolle se oli ensimmäinen pariinkymmeneen vuoteen. Tällä kaudella pelattiin ensimmäistä kertaa runkosarjassa sijoille 7–10 tulleiden joukkueiden välillä ns. "villi kortti -kierros" eli arkikielessä "säälipleijarit". Historian ensimmäiseltä villi kortti -kierrokselta jatkoivat puolivälieriin Jokerit ja Blues, taipumaan joutuivat JYP sekä mestaruutta puolustanut Tappara. Tämä oli lisäksi viimeinen kausi, jolloin runkosarjaottelu saattoi päättyä tasapeliin jatkoajan jälkeen.

## Runkosarja

### Runkosarjan pistepörssi

### Runkosarjan pistepörssi (puolustajat)

### Runkosarjan pistepörssi (tulokkaat)

### Maalivahtien torjuntapörssi (vain yli 20 ottelua pelanneet)

## Pudotuspelit

### Pudotuspelien karsintakierros

### Puolivälierät

### Välierät

### Pronssiottelu

### Loppuottelut

## Lopputulokset

## Palkitut

## Lähteet
* Hockey Archives 

## Aiheesta muualla
* YLE Elävä arkisto: TPS - Kärpät 2004
Irja Rannikko

**Irja Mirjam Rannikko** (16. elokuuta 1912 Pori – 14. huhtikuuta 1986 Helsinki) oli suomalainen näyttelijä. Hänen roolejaan ovat Emma elokuvassa *[[Kersantilleko Emma nauroi?]]*, Dagny Kehvelinin osa elokuvassa *[[Hei, rillumarei!]]* sekä merkittävimpänä Paula Sanelma Puupposen rooli elokuvassa *[[Laivaston monnit maissa]]*. Hän esiintyi myös Pekka Puupää -elokuvissa.

Rannikko kuului näyttelijöihin, jotka olivat merkittäviä teattereissa mutta eivät saaneet suosiota osakseen elokuvauralla. Peter von Bagh paheksuu voimakkaaseen tyyliinsä Rannikon valintaa *[[Laivaston monnit maissa]]* -elokuvan romanttiseen pääosaan. Rannikko esiintyi kaikkiaan 78 elokuvassa, mutta mikään niistä ei noussut kovinkaan merkittäväksi. Hän toimi näyttelijänä Porissa ja muun muassa Helsingin Työväen Teatterissa ja Helsingin Ympäristöteatterissa. Myöhemmin hän toimi pukijana ja kuiskaajana Suomen Kansallisteatterissa.

Rannikko sai Jussi-kunniamaininnan 1946 naissivuosasta elokuvassa *[[Houkutuslintu (elokuva)|Houkutuslintu]]*.

## Lähteet
Albin Manner

**Alpinus Wilhelm (Albin Vilho) Manner** (4. huhtikuuta 1888 Jääski – 8. heinäkuuta 1954 Helsinki) oli suomalainen poliitikko. Hän istui Maalaisliiton kansanedustajana Viipurin läänin itäisestä vaalipiiristä vuosina 1917–1927 ja 1929–1933.

Manner oli presidentin valitsijamiehenä vuonna 1925. Hän oli Suomen II puolustusministeri 1930 sekä Suomen puolustusministeri 1930–1931 Svinhufvudin II hallituksessa.

Poliitikon uran jälkeen hän työskenteli panimoteollisuusdessa ja oli Valhan (Valmistehankinta) toimitusjohtaja 1940–1954.

Manner oli vuodesta 1908 naimisissa Maria Lehikoisen kanssa. Hän kuoli Helsingissä 66-vuotiaana.

## Lähteet
* 
* Aikalaiskirja 1934
Pan-Amerikan valtatie

**Pan-Amerikan valtatie** eli **Panamericana** (, Keski-Amerikassa myös *Carretera Interamericana*, ) on Yhdysvaltain etelärajalta alkava ja Puerto Monttiin, 1&nbsp;500 kilometriä Etelä-Amerikan eteläkärjestä pohjoiseen, päättyvä maantie. Pohjoisessa se yhtyy Yhdysvaltain ja Kanadan tieverkkoon, ja jatkuu Alaskassa (ks. Alaska Highway). Yhdysvaltain ja Kanadan alueella reitille ei ole määritelty virallisia tieosuuksia. Valtatien kokonaispituus olisi noin 48&nbsp;000 kilometriä; tien katkaisee Panaman ja Kolumbian rajalla oleva 106 kilometrin pituinen Darién Gapiksi kutsuttu erittäin vaikeakulkuinen suo- ja sademetsäalue.

## Lähteet

## Aiheesta muualla

* PanamericanaMSN Encartassa 
* Mika Mäkeläisen raportteja Panamericanan varrelta 2015, Yle Elävä arkisto
Pauliina Lerche

**Pauliina Lerche** (o.s. **Luukkanen**, s. 19. maaliskuuta 1974 Imatra) on suomalainen muusikko, jonka pääinstrumentti on harmonikka. Lerche on ollut Mimmit-lastenmusiikkiyhtyeen sanoittaja ja johtaja vuodesta 2007. Lerche on Mimmit Music Oy:n toimitusjohtaja. Hän valmistui musiikin maisteriksi Sibelius-Akatemian kansanmusiikin osastolta vuonna 2002. Lerche on soittanut muun muassa Värttinässä, Burlakat- ja Mimmit-yhtyeissä sekä Hectorin ja Vesa-Matti Loirin yhtyeissä. Hän on työskennellyt myös Kihaus Folkin taiteellisena johtajana. 

## Yksityiselämä
Pauliina Lerche viettin lapsuutensa Rääkkylässä. Hänen aviomiehensä on Peter Lerche, jonka kanssa hän on esiintynyt duona sekä Kriya-yhtyeessä. Heillä on kaksi lasta.

## Levytyksiä
**Katrilli* (2002)
**Malanja* (2006)

## Tunnustuksia

* Vuoden lastenmusiikkilevy 2017

* Vuoden lastenmusiikintekijä 2022

## Lähteet

## Aiheesta muualla
*Pauliina Lerchen kotisivut
*Pauliina Lerche lauluntekijänä - Fono.fi
Ruusuke

**Ruusuke** tarkoittaa seuraavia asioita:

* ruusuke, tiivis lehtirykelmä yleensä kasvin varren tyvessä
* ruusuke, perinteinen koristekuvio
* ruusuke, palkinto, joka myönnetään lemmikki- tai muulle kotieläimelle näyttelyssä tai kilpailussa saavutetusta sijoituksesta
* heraldinen ruusu, muun muassa suomalaisissa arvomerkeissä käytettävä kuvio, jota kutsutaan usein virheellisesti ruusukkeeksi.
Bill Carlisle

**William "Bill" Carlisle** (19. joulukuuta 1908 – 17. maaliskuuta 2003) oli yhdysvaltalainen muusikko. Hänet otettiin Country Music Hall of Fameen vuonna 2002.

Bill Carlisle aloitti uransa tekemällä musiikillista yhteistyötä veljensä Cliffin kanssa. Veljekset nousivat listoille hiteillä, kuten "Rainbow at Midnight" ja "Tramp on the Street". 

Carlisle sai mainetta myös sooloartistina. Tunnetuimpiin soolokappaleisiin kuuluvat "No Help Wanted", "Knothole", "Shake-a-Leg", "Too Old to Cut the Mustard" sekä The Drifters -cover "Honey Love". Hän kuoli 94-vuotiaana Nashvillessä, Tennesseessä.

## Lähteet
Eddy Arnold

**Richard Edward ”Eddy” Arnold** (15. toukokuuta 1918 – 8. toukokuuta 2008) oli yhdysvaltalainen kantrilaulaja.

Arnold on kelpuutettu Hollywood Walk of Fameen ja Country Music Hall of Fameen. Hän julkaisi uransa aikana lukuisia listaykköshittejä, kuten ”Cattle Call”, ”Just Call Me Lonesome”, ”Make the World Go Away”, ”Lonely Again” sekä ”Then You Can Tell Me Goodbye”. 

Vuonna 2000 Arnoldille myönnettiin Yhdysvaltain National Medal of Arts. Hän kuoli toukokuussa 2008 juuri ennen kuin olisi täyttänyt 90 vuotta.

Vuonna 2011 Arnoldin single ”Make the World Go Away” (1965) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Lähteet

## Aiheesta muualla
* Eddy Arnoldin muistokirjoitus Helsingin Sanomissa
Lentsu

**Lentsu** on vuonna 1990 MTV:llä lähetetty suomalainen televisiosarja, jonka Solja Kievari käsikirjoitti Veikko Huovisen saman nimisen romaanin pohjalta. 3-osaisen sarjan ohjasi MTV-teatterille Pauli Virtanen. Sarja kuvattiin suurimmaksi osaksi Vihdissä. Lentsu on julkaistu DVD:llä.

## Rooleissa

## Jaksoluettelo

## Aiheesta muualla
* 
*
Mirja Mane

**Impi Maria Mirjami Mane** (oik. **Mirjami Manelius**, 9. toukokuuta 1929 Helsinki – 21. huhtikuuta 1974) oli suomalainen näyttelijä. Hän oli naimisissa elokuvaohjaaja Toivo Hämerannan kanssa vuodesta 1953 vuoteen 1969, Hämerannan kuolemaan saakka. 

Mane näytteli muutamissa elokuvissa ja oli lisäksi mukana muun muassa Vartiovuoren kesäteatterin monissa tuotannoissa.

Mirja Manen rooli elokuvassa *[[Noita palaa elämään (elokuva)|Noita palaa elämään]]* oli aikanaan kuohuttava, sillä se sisälsi runsaasti alastonkohtauksia ja kuvausaikanaan suomalaisessa elokuvassa harvinaista alleviivaavaa erotiikkaa. Alkujaan turkulainen Mane löydettiin Kulosaaren Casinon rannasta; itse näytelmän kirjoittaja Mika Waltari kiinnitti huomiota nuoreen tyttöön, jolla oli pitkät tummat hiukset ja ilmeikkäät kasvot. Tilannetta todistamassa olivat myös ohjaaja Roland af Hällström sekä tuottaja Mauno Mäkelä. Arviossa kriitikot havaitsivat Manessa myös selvää näyttelijänlahjakkuutta. Mane oli aikaisemmin näytellyt pienen roolin tummanuhkeana Juliskana oikealla nimellään Mirjami Manelius elokuvassa *[[Kaunis Veera eli ballaadi Saimaalta|Kaunis Veera]]* vuonna 1950. Noitaosansa jälkeen Mane näytteli toisen pääroolinsa Liisana elokuvassa *[[Saariston tyttö]]*. Roolia varten luonnostaan tumman Manen hiukset värjättiin vaaleiksi. Elokuvan jälkeen Mane näytteli vielä pari sivuosaa.

Arvostelijat pitivät Manen suoritusta Birgit-noitana kauniina mutta avuttomana. Erään arvion mukaan Mane kuitenkin suhtautui rooliinsa "kiitettävällä antaumuksella" ja noidan roolissa hänet koettiin "nuortean notkeaksi, vereväksi ja iskuvalmiiksi, paikoin pingoitetusti".

Manen ura elokuvien parissa jäi lyhyeksi, "tähdenlennoksi", kuten kriitikko luonnehtii.

Mirja Mane kuoli lyhyen sairauden jälkeen vain 44-vuotiaana.

## Filmografia
*Kaunis Veera eli Ballaadi Saimaalta (1950) ... Juliska
*Noita palaa elämään (1952) ... Birgit Suomaa, "noita"
*Saariston tyttö (1953) ... Liisa
*Kuningas kulkureitten (1953) ... Manja, mustalaistyttö
*Morsiusseppele (1954) ... Inga-Lill

## Lähteet

## Aiheesta muualla
*
*
Matti Puhakka

**Matti Juhani Puhakka** (7. helmikuuta 1945 Eno – 6. lokakuuta 2021 Joensuu) oli suomalainen poliitikko, joka toimi sosiaalidemokraattien kansanedustajana vuosina 1975–1991 ja 1995–1996 sekä liikenneministerinä 1983–1984 ja työvoimaministerinä 1987–1991.

## Elämä ja ura
Puhakka valittiin eduskuntaan ensimmäisen kerran eduskuntavaaleissa 1975 Pohjois-Karjalan läänin vaalipiiristä. Eduskuntaurallaan hän toimi kahden valiokunnan puheenjohtajana, suuren valiokunnan johdossa vuonna 1975 ja sosiaalivaliokunnan johdossa vuosina 1979–1983. Hänet valittiin kansanedustajaksi yhteensä viisissä eduskuntavaaleissa, ja hän toimi kansanedustajana vuosina 1975–1991 ja 1995–1996. Eduskuntavaaleissa 1991 hän putosi eduskunnasta, mutta teki paluun eduskuntaan eduskuntavaaleissa 1995.

Puhakka toimi poliitikon urallaan useissa ministerintehtävissä. Kalevi Sorsan IV hallituksessa hän oli liikenneministeri toukokuusta 1983 marraskuuhun 1984 ja ministeri sosiaali- ja terveysministeriössä joulukuusta 1984 huhtikuuhun 1987. Harri Holkerin johtamassa sinipunahallituksessa hän toimi huhtikuusta 1987 toukokuuhun 1989 työvoimaministerinä sekä ministerinä sosiaali- ja terveysministeriössä (vastuualueenaan työasiat) ja kesäkuusta 1989 huhtikuuhun 1991 työministerinä. Maaliskuusta 1990 hän oli myös ministeri sisäasiainministeriössä (vastuualueenaan aluepolitiikka). Yhteensä Puhakalle kertyi ministeripäiviä 2913.

Puhakalla oli työteknikon koulutus, joksi hän valmistui vuonna 1972. Ennen eduskuntauraansa hän toimi vuodesta 1965 vuoteen 1975 korjausmiehenä Enso-Gutzeitin Uimaharjun tehtailla Enossa ja vuosina 1972–1975 pääluottamusmiehenä. Pudottuaan eduskunnasta vuonna 1991 hän palasi Enso-Gutzeitin palvelukseen projektipäälliköksi. Vuodesta 1993 vuoteen 1995 hän toimi Pohjois-Karjalan liiton maakuntajohtajana ja helmikuussa 1996 hän aloitti Kansaneläkelaitoksen johtajana. Puhakka jäi eläkkeelle 1. maaliskuuta 2010.
  
Puhakka oli presidentin valitsijamies kolmissa vaaleissa, vuosina 1978, 1982 ja 1988. Poliittisella urallaan hän toimi myös Enon kunnanvaltuuston jäsenenä vuosina 1972–1975 ja Joensuun kaupunginvaltuuston jäsenenä vuodesta 1976 vuoteen 1996. Vuodesta 1993 vuoteen 1994 hän oli kaupunginvaltuuston puheenjohtaja. Puhakka oli myös jäsenenä SDP:n puolueneuvostossa, puoluetoimikunnassa ja puoluehallituksessa. 

Tasavallan presidentti myönsi Matti Puhakalle ministerin arvonimen 27. marraskuuta 2009.

## Yksityiselämä
Puhakka oli naimisissa ja hänellä on kaksi lasta.

## Lähteet

## Aiheesta muualla
* 
*Matti Puhakan muistokirjoitus Helsingin Sanomissa
Live in Hyde Park

**Live in Hyde Park** on Red Hot Chili Peppersin ensimmäinen ja toistaiseksi ainoa virallinen live-albumi. 

## Taustaa
*Live in Hyde Park* sisältää kappaleita albumeilta kuten Blood Sugar Sex Magik, Californication ja By The Way (myös kappale Fortune Faded albumilta Greatest Hits ). Kappaleita *Leverage of Space* ja *Rolling Sly Stone* ei ole julkaistu millään muulla albumilla. Lisäksi *Live in Hyde Park* sisältää useita lainakappaleita, kuten *Brandy* ja *I Feel Love*. 

Hyde Parkissa esitetyt kappaleet *I Like Dirt*, *My Lovely Man*, The Chantels-laina *Maybe*, sekä yhtyeen julkaisematon kappale *Mini-Epic (Kill for Your Country)* jätettiin tuntemattomasta syystä pois albumikokonaisuudesta.

Yhtye ei esittänyt kappaleita albumeilta Mother's Milk tai One Hot Minute, sillä kitaristi John Frusciante ei pitänyt niiden kitaratyöskentelystä.

## Kappalelista
**Levy 1**
# "Intro" – 3:55
# "Can't Stop" – 5:13
# "Around the World" – 4:12
# "Scar Tissue" – 4:08
# "By the Way" – 5:20
# "Fortune Faded" – 3:28
# "I Feel Love" (Donna Summer lainakappale) – 1:28
# "Otherside" – 4:34
# "Easily" – 5:00
# "Universally Speaking" – 4:16
# "Get on Top" – 4:06
# "Brandy" (Looking Glass lainakappale) – 3:34
# "Don't Forget Me" – 5:22
# "Rolling Sly Stone" – 5:06

**Levy 2**
# "Throw Away Your Television" – 7:30
# "Leverage of Space" – 3:29
# "Purple Stain" – 4:16
# "The Zephyr Song" – 7:04
# "Californication" – 5:26
# "Right on Time" – 3:54
# "Parallel Universe" – 5:37
# "Drum Homage Medley": – 1:29
#*"Rock and Roll"
#*"Good Times, Bad Times"
#*"Sunday Bloody Sunday"
#*"We Will Rock You"
# "Under the Bridge" – 4:54
# "Black Cross" (45 Grave lainakappale) – 3:30
# "Flea's Trumpet Treated by John" – 3:28
# "Give It Away" – 13:17
Serenade of the Seas

**Serenade of the Seas** () on Royal Caribbean -varustamon omistama risteilyalus. Se rakennettiin vuonna 2003 Jos L Meyer Werftin telakalla. Laivan pituus on 293 metriä, leveys 32 metriä ja syväys 9 m. Bruttovetoisuus on 90&nbsp;090 tonnia. Huippunopeus on 24 solmua, ja matkustajia alukselle mahtuu 2&nbsp;500. *Serenade of the Seas* on rekisteröity Bahaman lipun alle ja sen kotisatama on maan pääkaupunki Nassau.

Radiance of the Seas, Brilliance of the Seas ja Jewel of the Seas ovat Serenade of the Seasin sisaraluksia.

## Historia

20. kesäkuuta 2003 alus laskettiin vesille. Heinäkuun lopulla Royal Caribbean Cruises hankki aluksen omistukseensa ja rekisteröi sen Bahaman lipun alle kotisatamanaan Nassau. 4. elokuuta laiva lähti neitsytmatkalleen Amsterdamista kohti Bostonia. 25. elokuuta, New Yorkissa alus kastettiin. Samana päivänä vastakastettu Serenade of the Seas lähti ensimmäiselle risteilylleen New Yorkista.

## Lähteet

*
Leena Brusiin

**Leena Marketta Brusiin** (8. toukokuuta 1946 Turku – 11. helmikuuta 2019) oli vuoden 1967 Miss Cinema Europa ja vuoden 1968 Miss Suomi sekä Miss Eurooppa. Vuoden 1968 Miss Universum -kilpailussa hänet valittiin toiseksi perintöprinsessaksi.  

Missivuotenaan Brusiin oli 172 senttimetriä pitkä ja hän painoi 58 kiloa.

Brusiin näytteli kahdessa vuonna 1970 ensi-illan saaneessa kotimaisessa elokuvassa. Hän perusti 1970-luvun alkupuolella Töölöntorin lähellä sijainneen lahjatavara- ja paperikaupan, jota piti vuoteen 1977 asti. 

## Yksityiselämä
Leena Brusiinin isä oli oikeusfilosofi Otto Brusiin. Brusiinin sisar Kaarina Suonio kertoi sisarensa olleen rasavilli, urheilusta kiinnostunut poikatyttö. Hän oli myös äärimmäisen ujo.  

Brusiin tapasi 1970-luvun alussa kirjailija Jussi Talven, ja heille syntyi poika vuonna 1971. Pari ei näyttäytynyt koskaan julkisesti yhdessä.

Brusiin sairastui jo missiaikonaan punahukkaan, joka on harvinainen auto­immuuni­sairaus. Diagnoosin hän sai kuitenkin vasta kymmenen vuoden kuluttua päästyään lopulta perusteellisiin tutkimuksiin. Brusiin kertoi vuonna 1982 *[[Kauneus ja terveys]]* -lehdessä julkaistussa haastattelussa sairautensa liikuntakykyä rajoittavista vaikutuksista ja vetäytyi sen jälkeen julkisuudesta. Oireisiin kuului myös kipukohtauksia.

Leena Brusiinin terveys heikkeni hänen viimeisinä vuosinaan ja liikkuminen tuli hankalammaksi. Hän kuoli helmikuussa 2019 72-vuotiaana. Brusiin on haudattu sukuhautaan Hämeenlinnan Vanajan kirkkomaalle.

## Filmografia
* *[[Speedy Gonzales – Noin 7 veljeksen poika]]* (1970)
* *[[Jussi Pussi]]* (1970)

## Lähteet

## Aiheesta muualla
* Miss Eurooppa 1968 Leena Brusiin. Ylen Elävä arkisto.
*
Paun Grand Prix 1950

**[[Paun Grand Prix]] [[Formula 1 -kausi 1950|1950]]** eli **XI Grand Prix de Pau** oli 10. huhtikuuta 1950 järjestetty Formula 1 -luokan osakilpailu, josta ei kuitenkaan saanut pisteitä. Juan Manuel Fangio oli kilpailussa ylivoimainen Maseratillaan.

## Osallistujat

## Tulokset
### Aika-ajo

### Lähtöruudukko

### Kilpailu

## Lähteet
Yang Jiechi

**Yang Jiechi** (, s. toukokuussa 1950, Shanghai) on eläköitynyt kiinalainen poliitikko, joka oli Kiinan kansantasavallan ulkoministeri vuosina 2007–2013. Yang oli kommunistisen puolueen ulkoasiainkomitean puhemies 2013&ndash;2022. Hän oli myös kommunistisen puolueen politbyroon jäsen 2017&ndash;2022. Yang oli aiemmin Kiinan Yhdysvaltain-lähettiläs ja profiloitui urallaan Yhdysvaltojen asiantuntijana.

Yang on opiskellut Bathin yliopistossa ja London School of Economicsissa 1973–1975 ja puhuu sujuvaa englantia. Hän työskenteli 1980–1990-luvulla Kiinan Washingtonin suurlähetystössä ja hänet nimitettiin Li Zhaoxingin seuraajana suurlähettilääksi 2001. Yangin sanotaan ystävystyneen Yhdysvaltain entisen presidentin George H.W. Bushin kanssa tämän Tiibetin-matkan aikana vuonna 1977. Yang pyrki purkamaan kahdenvälisiä jännitteitä Kiinan Washingtonin-suurlähettiläänä George W. Bushin ensimmäisen kauden aikana. Jiechi neuvotteli amerikkalaisten kanssa mm. Hainanin vakoilukonetapauksen aikana 2001.

Vuonna 2005 hän palasi Kiinaan silloisen ulkoministeri Li Zhaoxingin avustajaksi. Yang nimitettiin Lin seuraajaksi vuonna 2007. Yang oli kommunistisen puolueen 16. keskuskomitean jäsen. Keskuskomitean ulkoasioiden komission sihteerinä ja ulkoasioista vastaavana valtioneuvoksena Yangia pidettiin vuonna 2020 pääsihteeri Xi Jinpingin jälkeen maan keskeisimpänä ulkopolitiikan johtajana.

Yang eläköityi vuonna 2022 Kiinan kommunistisen puolueen 20. puoluekongressin myötä.

## Lähteet
Domenico Dolce

**Domenico Mario Assunto Dolce** (s. 13. elokuuta 1958 Polizzi Generosa, Sisilia, Italia) on italialainen muotisuunnittelija. Hän perusti vuonna 1985 yhdessä Stefano Gabbanan kanssa Dolce&Gabbanan, joka lukeutuu nykyään maailman kuuluisimpiin ja arvostetuimpiin muotitaloihin.

## Lähteet
Outi Nyytäjä

**Outi Raili Kyllikki Nyytäjä** (o.s. **Lehtola**; 11. lokakuuta 1935 Viipuri – 25. huhtikuuta 2017 Helsinki) oli suomalainen kirjailija, dramaturgi, elokuvakäsikirjoittaja, suomentaja ja kolumnisti.

## Elämäkerta
Nyytäjä valmistui filosofian maisteriksi Helsingin yliopistosta vuonna 1964. Hän toimi Radioteatterin dramaturgina sekä Teatterikorkeakoulun rehtorina ja dramaturgian lehtorina. Vuonna 1987 Nyytäjä erosi Oulun Jumalan teatteri -jupakan vuoksi rehtorin tehtävästä ja ryhtyi vapaaksi kirjoittajaksi. Hänen tuotantonsa kattaa näytelmiä, kuunnelmia, elokuva- ja tv-käsikirjoituksia, esseitä ja suomennoksia. Nyytäjä kirjoitti kolumneja muun muassa *[[Helsingin Sanomat|Helsingin Sanomiin]]* ja *[[Kotimaa]]han*.

Nyytäjä sai paljon tunnustusta kuunnelmistaan (muun muassa *Pahan siemen*, *Miesmalleja*). Hän toimi myös yhtenä käsikirjoittajana Ilkka Järvi-Laturin esikoiselokuvassa *[[Kotia päin]]* (1989) ja käsikirjoitti elokuvan *[[Kaivo (elokuva)|Kaivo]]* (1992) Pekka Lehdolle ja elokuvan *[[Laina-aika]]* (2000) Timo Humalojalle. Hän käsikirjoitti myös Hella Wuolijoesta kertovan elokuvan *[[Hella W]]* (2011). Nyytäjän näytelmistä viimeisiä oli osana Q-teatterin *Siniväriset*-esitystä (2009) nähty *Amatsonit*.

Vuonna 2007 Nyytäjälle myönnettiin ensimmäinen Jussi Kylätasku -palkinto. Vuonna 2008 hän sai Pro Finlandia -mitalin.

Nyytäjä menehtyi 81-vuotiaana pitkään sairastettuaan Laakson sairaalassa Helsingissä. Hänet on haudattu Maunulan uurnalehtoon.

Nyytäjän leski on kääntäjä Kalevi Nyytäjä; he avioituivat vuonna 1959. Pariskunta asui osan vuodesta Bretagnessa, Ranskassa. Nyytäjillä on kolme aikuista lasta ja kuusi lastenlasta.

## Teokset
* 
* 
* 

## Palkintoja ja tunnustuksia
* Taiteen valtionpalkinto, 2005
* Marja-Liisa Vartio -palkinto, 2007 
* Jussi Kylätasku -palkinto 2007
* Pro Finlandia -mitali 2008

## Lähteet

## Aiheesta muualla
* 
*
Heikki Huopainen

**Heikki Juhani Huopainen** (18. huhtikuuta 1944 – 29. marraskuuta 2019) oli suomalainen teatterialan ammattilainen, joka työskenteli pitkään Helsingin kaupunginteatterissa. Huopainen näytteli kymmenessä elokuvassa, näkyvimmin komediassa *[[Saatanan radikaalit]]* (1971), joka syntyi yhdessä Paavo Piirosen, Heikki Nousiaisen ja Timo Nissin kanssa muodostetun Wilmicopla-ryhmän piirissä..

Huopainen kävi teatterikoulun ja työskenteli tanssijana, järjestäjänä, tehostemestarina ja näyttelijä-ohjaajana. Hän aloitti uransa Norman Batesinä vuonna 1960 Kellariteatterin ilman lupia tekemässä versiossa samaan aikaan elokuvateattereihin tulleesta Hitchcockin kauhuelokuvasta *[[Psyko (vuoden 1960 elokuva)|Psyko]]*. Huopainen näytteli läpi 1960-luvun Liisankadun Kellariteatterissa, kunnes siirtyi vuonna 1969 Helsingin kaupunginteatteriin. Järjestäjänä ja tehostemestarina hänen tärkeimpiä töitään olivat Jouko Turkan *[[Tuntematon sotilas]]* (HKT 1979, myös Määtän rooli) ja Seppo Ilmari Siitosen ohjaama pantomiimi *Mr. Matkatavara* (HKT 1981, myös näyttelijänä), jossa Jyrki Nousiaisen hahmo kamppaili oudosti käyttäytyvien matkalaukkujen kanssa.

Huopaisen pitkänhuiskea hahmo ja ”ystävälliset hevosenkasvot” tulivat tutuiksi myös monista mainoselokuvista ja pitkien näytelmäelokuvien sivuosista.

## Filmografia

*Kesällä kello 5 (1963)
*Speedy Gonzales – Noin 7 veljeksen poika (1970)
*Saatanan radikaalit (1971)
*Sensuela (1972)
*Lottovoittaja UKK Turhapuro (1976)
*Sadeaika (1981)
*Kuningas jolla ei ollut sydäntä (1982)
*Aidankaatajat (1982)
*Koomikko (1983)
*Iskelmäprinssi (1991)

## Lähteet

## Aiheesta muualla
*
*
*Heikki Huopainen televisiomainoksessa vuodelta 1983
Ed Gardner

**Ed Gardner** (29. kesäkuuta 1901 – 17. elokuuta 1963) oli yhdysvaltalainen komedianäyttelijä, kirjailija ja ohjaaja. Hän syntyi Astoriassa New Yorkin osavaltiossa. Hänen tunnetuin teoksensa on radiokuunnelma Duffy's Tavern, jossa hän myös esitti päähenkilö Archieta.

Ennen show-alalle ryhtymistään Gardner toimi J. Walter Thompson -mainostoimiston edustajana. Hän alkoi tuottaa näyttämölle 1930-luvun alussa. Vuonna 1931 hän tuotti Broadway-draaman Coastwise ja vuonna 1934 Broadway-komedian After Such Pleasures, jonka myös käsikirjoitti.

## Aiheesta muualla

*
Hannu Niklander

**Hannu Niklander** (s. 16. maaliskuuta 1951 Helsinki) on suomalainen kirjailija. Hän valmistui filosofian maisteriksi Helsingin yliopistosta vuonna 1983.

Niklanderin tuotanto on monipuolinen ja käsittää muun muassa romaaneja, novelleja, matkakirjoja sekä runoutta. Hänelle myönnettiin vuonna 1999 romaanista *Aurinko katsoo taakseen* Kirjallisuuden valtionpalkinto. Vuonna 2015 hän sai Kainuun kirjallisuuspalkinnon matkaesseekokoelmasta Luon katseen luoteeseen.

Niklander varttui Helsingin Käpylässä, mutta perheellä oli tiiviit yhteydet Vihtiin, missä sijainnut Salmen kartano, jonka kirjailijan isoisä Alwar Niklander vuonna 1963 oli myynyt ulkoilualueeksi Helsingin kaupungille, oli kirjailijan isän lapsuudenkoti. Sittemmin Niklander asui myös itse Vihdissä. Niklanderin puoliso on dosentti Kirsti Salmi-Niklander, ja heillä on kaksi lasta. He asuvat Karkkilan Fagerkullassa. 

Niklanderille myönnettiin valtion taiteilijaeläke 2013. Hannu Niklander on ollut Suomen Kirjailijaliiton johtokunnan jäsen 2001−2003 ja 2005−2019, joista varapuheenjohtajana 2007−2019. Hänet kutsuttiin Suomen Kirjailijaliiton kunniajäseneksi vuonna 2021. 

## Teokset
*Kotiinpäin : runoja, Gummerus, 1974 
*Maakuntalaulu, Johanna kustannus, 1979 
*Kössi Kaatran elämää ja lohjalaisvaiheita : 100-vuotisjuhlajulkaisu, [julk.] Lohjan kotiseutututkimuksen ystävät ry, 1982 (Lisiä Lohjan pitäjänkertomukseen ; 54) 
*Kauniisti niiaava tytär, Kustannus-Mäkelä, 1983 
*Suksien surujuhla, Kustannus-Mäkelä, 1985 
*Muodonmuutoksia, Kustannus-Mäkelä, 1987
*Kahvilavieraan muistiinpanot, Äitini talo - Arto Kytöhonka, 1987 
*Öinen kävely, lyhytproosaa, Kustannus-Mäkelä, 1989
*Tuokiokuvia Euroopasta, Cultura, 1990 
*Sairaskertomuksia, Pohjoinen, 1994 
*Vaahteranlehti ja vaakunalilja, Pohjoinen, 1996 
*Aurinko katsoo taakseen, Atena, 1999
*Leskimiehen kevät, Atena, 2000 
*Radan varrella varjo, Atena, 2003 
*Kuu jättää jäljen, Atena, 2006
*Hopeatornien maa, TAI-teos, 2008
*Ansionsa mukaan, Atena, 2009
*Taivaalla tutut tähdet, Edico, 2013
*Luon katseen luoteeseen. Matkakertomuksia Pohjolasta. Robustos, 2014
*Kuinka saa sanoa. Pakina- ja esseekokoelma. Robustos 2015
*Kolmelta mantereelta. Matkakertomuksia maailmalta. Robustos, 2016
*Rikottua lasia. Lyhytproosaa. Robustos, 2017
*Euraasian muistot. Matkaesseitä. Robustos, 2018
*Nuoriherra. Romaani. Robustos, 2019
*Tyhjää toimittamassa. Romaani. Robustos, 2020
*Uudesta maailmasta. Matkaesseitä. Robustos, 2021
*Luovutetut alueet. Romaani. Robustos, 2022
*Saaret ja satamat. Esseitä. Robustos, 2023
*Eksynyt opas. Romaani. Robustos, 2024
*Kodit ja asunnot. Romaani. Robustos, 2025

## Lähteet

## Aiheesta muualla
*
Imatra–Antrea-rata

**Imatra–Antrea-rata** (myös *Vuoksenniskan rata*) on rautatieosuus, joka alkaa Venäjän puoleisen Karjalan radan varrelta Antreasta ja kulkee valtakunnan rajan ylittäen Imatralle ja edelleen Vuoksenniskalle. Ennen toista maailmansotaa radalla liikennöitiin kaikki Imatralle liikennöitävä liikenne, mutta nykyisin rataa käytetään ainoastaan tavarakuljetuksiin.

Rata Viipurin ja Imatran välille valmistui vuonna 1892, jonka varrelta Antreasta Karjalan rata jatkui Sortavalaan vuonna 1893. Imatra–Vuoksenniska-väli valmistui vuonna 1895.

## Lähteet
*Suomen Valtion Rautatiet 

### Viitteet
Gliese 777

**Gliese 777** on Joutsenen tähdistössä oleva himmeä kaksoistähti, jolta on löydetty eksoplaneettoja.
Keskustähti on keltainen alijättiläistähti. Tähden keskustan vety on loppumassa, mikä kutistaa sen ydintä kasaan. Kuumenneen, kutistuneen ytimen säteily laajentaa tähden ulkokerroksia.
Kaksoistähden komponenttien väli on 3&nbsp;000 AU.
Toinen komponentti, punainen kääpiö, saattaa olla kaksoistähti, mutta varmaa se ei ole.

## Gliese 777:n eksoplaneetta
Gliese 777Ac kiertää keskustähteään vain 0,128 AU:n päässä melkein ympyräradalla, kiertoaika 17,1 päivää. Massa on yli 0,0057 Jupiterin massaa eli 18 Maan massaa. Planeetan lämpötila on noin 717 Kelviniä.

Planeetta Gliese 777Ab:n rata on 3,92 AU:n päässä ja kiertoaika noin 2&nbsp;890 päivää. Radan soikeus 0,36. 
Planeetan lähin etäisyys on silloin 2,50–5,34.
Planeetan massa on yli 1,5 Jupiterin massaa ja säde 0,998 Jupiterin sädettä. Planeetan arvioitu lämpötila on 117 Kelviniä ja tiheys noin 2&nbsp;060.

## Lähteet

## Aiheesta muualla
* '''SIMBAD''': HD 190360 --High proper-motion Star (Gl 777 A) + LHS 3509 (Gl 777 B)
* '''Extrasolar Planets Encyclopaedia''': HD 190360
* '''Extrasolar Visions''': Gliese 777 A  + Gliese 777 Ac  + Gliese 777 Ab
Khoisanit

**Khoisanit** (myös **khoesanit**) on eteläisen Afrikan kahden suuren etnisen ryhmän khoin ja sanin yhteisnimitys. Kansoja kutsuttiin suomen kielessä aikaisemmin bušmanneiksi ja hottentoteiksi, mutta nykyisin termit ovat jäämässä pois käytöstä ja niitä pidetään joskus loukkaavina. Khoit ja sanit käyttävät khoisankieliin kuuluvia kieliä, joille tunnusomaisia ovat maiskausäänteet. Khoisanit ovat eteläisen Afrikan alkuperäisväestöä, joka asui alueella ennen bantuekspansiota.

## Lähteet

## Aiheesta muualla
Umar Wirahadikusumah

**Umar Wirahadikusumah** (10. lokakuuta 1924 – 21. maaliskuuta 2003) oli indonesialainen kenraali ja  poliitikko, joka toimi maansa varapresidenttinä vuosina 1983–1988. Häntä edelsi Adam Malik ja seurasi Sudharmono. 

Wirahadikusumah kuoli Jakartassa kärsittyään sydän- ja keuhkovaivoista.

## Lähteet
2M TV

**2M TV** on marokkolainen televisiopalvelu. Sen pääkonttori sijaitsee Casablancassa. Palvelu on ilmainen ja se näkyy Marokossa, lähetykset näkyvät satelliitin kautta myös ulkomaille. Lähetykset ovat pääosin arabian ja ranskankielisiä. 2M TV esittää elokuvia, uutis- ja ajankohtaisohjelmia, tv-sarjoja, ym.

## Aiheesta muualla
*2M TV:n internetsivut
Tekirdağ’n maakunta

**Tekirdağ’n maakunta** on maakunta Turkissa. Se on kuuluisa lihapullista nimeltään ”Tekirdağ köfte” ja turkkilaisesta alkoholijuomasta raki. Maakunnan pääkaupunki on Tekirdağ.

Vuoden 2015 lopussa arvioitu väkiluku oli 937&nbsp;910.

## Piirikunnat
Tekirdağ on jaettu 9 piirikuntaan. Pääkaupunki lihavoidulla tekstillä.

*Çerkezköy
*Çorlu
*Hayrabolu
*Malkara
*Marmara Ereğli
*Muratlı
*Saray
*Şarköy
***[[Tekirdağ]]**

## Lähteet

## Aiheesta muualla
Kuroda Kanbei

**Kuroda Kanbei** (, 1546–1604) oli Toyotomi Hideyoshin kunnianhimoinen ja kyvykäs strategi ja vasalli. Hänet tunnettiin myös nimellä **Kuroda Josui** ja **Kuroda Yoshitaka** .

Kanbei antoi huomattavan panoksen Hideyoshi valtaannousussa, ja sekaantui myös Honnō-jin välikohtaukseen jossa Oda Nobunaga joutui saarrettuna tekemään seppukun. Toimimalla nopeasti Hideyoshi onnistui kukistamaan muut vallantavoittelijat, mukaan lukien Nobunagan pettäneen Akechi Mitsuhide joukot ja nousta Nobunagan seuraajaksi.

Kanbein strategiset kykynsä johtivat Hideyoshin lukuisiin sotilaallisiin voittoihin. Hänen kykyään tiedustella vihollisen salaisuuksia kunnioitettiin ja pelättiin laajalti. Kanbei kuitenkin epäonnistui toimissa valloittaa osa  Kyūshūa Sekigaharan taistelun aikaan. Kanbei kuoli 1604. 

Kanbeilla oli poika Kuroda Nagamasa (, 1568-1623) joka vuorostaan kunnostautui strategina Tokugawa Ieyasun palveluksessa.
70 Ophiuchi

**70 Ophiuchi** (70 Oph) on tähtitieteellisesti katsoen melko lähellä oleva kaksoistähti, jossa on keltaoranssi ja oranssi tähti.
70 Ophiuchi on 16,6 valovuoden päässä ja 51:nneksi lähin tähtijärjestelmä. 1800-luvulla jotkut tutkijat väittivät, että tällä tähdellä olisi seuralaistähti, jonka liike näkyy kaksoistähden radan epäsäännöllisyyksinä, mutta tätä ei ole kyetty todistamaan varmasti, niin kuin ei muitakaan vastaavia tapauksia.

## Kaksoistähden rata

* Radan isoakselin puolikas 23,3 AU
* Etäisyys vaihtelee välillä 11,6–38,4 AU
* Radan kaltevuus 59
* Kiertoaika 88,3 vuotta
* Soikeus 0,495

## Lähteet
DJ Lethal

**DJ Lethal** (oik. **Leor Dimant**, s. 18. joulukuuta 1972 Riika, Latvian sosialistinen neuvostotasavalta) on latvialainen levyjuontaja eli DJ. Parhaiten hänet tunnetaan Limp Bizkitin ja rap-yhtye La Coka Nostran DJ:nä. Limp Bizkitin kanssa Lethalin yhteistyö päättyi vuonna 2012, syynä miehen omien sanojen mukaan yhtyeen häneen kohdistama väheksyntä ja kunnioituksen puute. Vuonna 2018 hän palasi Limp Bizkit yhtyeeseen.

## Lähteet

## Aiheesta muualla
*
Rakkausrunot (yhdistys)

**Rakkausrunot ry** on vuonna 2003 perustettu yhdistys, joka pitää yllä suosittua Rakkausrunot.fi-verkkoyhteisöä.

Rakkausrunot ry:n tavoitteena on "ylläpitää ja kehittää runojen ja muun kirjoittamisen harras­tusta sekä edistää ja tukea aatteellisesti harrastekirjoittajien omaehtoista julkaisutoimintaa sekä koota runojen ja muun kirjoituksen harrastajat yhteiseen toimintaan." 

Rakkausrunot.fi on kaikille ihmisille avoin foorumi, jossa rekisteröityneet käyttäjät voivat julkaista runoja. Sivustolle oli 16. huhtikuuta 2008 rekisteröitynyt 17&nbsp;506 suomalaista runouden harrastajaa, jotka olivat julkaisseet yli 625&nbsp;000 runoa. Sivustolla voi myös vuorovaikutteisesti keskustella runoista ja kommentoida toisten runoilijoiden runoja sekä julkisesti että yksityisesti. Verkkosivuston kautta tapahtuvan toiminnan lisäksi yhdistyksen jäsenet ja aiheesta kiinnostuneet kokoontuvat niin sanottuihin runoilijamiitteihin ja järjestävät muitakin runouteen liittyviä tapahtumia, kuten kirjoittajakursseja.

Toiminnan alkujuuret juontavat 1990-luvun lopulle. Tuolloin helsinkiläinen Tony Kammonen kirjoitti omille kotisivuilleen runon. Samalla hän lupasi julkaista muitakin hänelle lähetettyjä runoja sivustollaan. Sivuston lukijat lähettivät hänelle runojaan yhä enenevässä määrin ja vuonna 2001 Kammonen perusti Rakkaurunot.com -sivuston, johon runoilijat pystyivät itse laittamaan runojaan esille.

Rakkausrunot ry perustettiin syksyllä 2003 ja rekisteröitiin 19. joulukuuta, jolloin sivuston ylläpitäjäksi tuli yhdistys ja nykyinen rakkausrunot.fi-sivusto sai muotonsa. Yhdistyksen ensimmäisenä puheenjohtajana toimi Pekka Lausas (2003-2010). Nykyisin (2019) puheenjohtajana toimii Raija Tuominen.

Aiheesta on tehty muun muassa dokumentti Yleisradion Tosi tarina -dokumenttitelevisiosarjassa.. Yhdistys on saanut muutoinkin runsaasti huomiota lehdistössä, radiossa ja televisiossa, sekä julkaissut runokokoelman jäsentensä runoja. 

## Lähteet

## Aiheesta muualla
*www.rakkausrunot.fi
Marianne Backlén

**Marianne Backlén** (s. 29. helmikuuta 1952 Helsinki) on suomalainen ruotsiksi kirjoittava kirjailija. Hän on opiskellut Helsingin yliopistossa englantilaista filologiaa, yleistä kirjallisuustiedettä, sosiologiaa ja uskontotiedettä.

Backlén sai Svenska Ylen kirjallisuuspalkinnon 2011 tanssin maailmaan sijoittuvasta romaanistaan *Tulilinnun tanssi*. Vuonna 2013 Backlénille myönnettiin valtion taiteilijaeläke.

## Suomennetut teokset
* *Tyttö tanssii*, WSOY, 1978 
* *Ninjan varjo*: romaani, suom. Raija Mattila. Gummerus, 1989 
* *Donovan*, suomennos: Marja Kyrö. WSOY, 1995. 
* *Karma*: romaani, suomentanut Jaana Nikula. Gummerus, 2002. 
* *Linnoitukset*, suomentanut Jaana Nikula. Gummerus, 2006 
* *Tulilinnun tanssi*, suomentanut Sirkka-Liisa Sjöblom. Schildts, 2011

## Teokset
**Syskonskaran*, Schildts, 1974, runoja 
**Minnet av Michael*, Schildts, 1975 romaani 
**Den osynliga draken*, Schildts, 1980, romaani 
**Den sista sommaren*, Schildts, 1982, romaani 
**Östra centrum: ändstation*, Schildts, 1984, novelleja 
**Skuggan av Ninja*, Schildts, 1987, romaani 
**Hundarna i Kingston*, Schildts, 1993, romaani 
**Donovan från Jamaica*, Schildts, 1994, lastenkirja
**På andra sidan Finska viken*, Schildts, 1997, nuortenkirja 
**Karma*, Schildts, 2001, romaani 
**Bastionerna*, Schildts, 2005, romaani 
**Kopparorm*, Fontana Media, 2008
**Eldfågelns dans*, Schildts, 2011, romaani

## Lähteet

## Aiheesta muualla
* Marianne Backlén Sanojen ajassa 
* Marianne Backlén Helsingin kaupunginkirjaston esittelemänä
36 Ophiuchi

**36 Ophiuchi** on Käärmeenkantajan tähdistössä19,5 valovuoden päässä sijaitseva kolmoistähti, jossa on kolme oranssia pääsarjan tähteä. C on 700 kaarisekunnin päässä AB:stä, joiden väli on 4,6 kaarisekuntia. A:n ja B:n kiertoaika on 568,9 vuotta ja soikeus 0,922, eli hyvin suuri. A:n ja B:n kromosfäärit ovat hyvin aktiivisia.
Silmälihakset

**Silmälihakset** eli tarkemmin  ihmisen **silmänulkoiset lihakset** kiinnittyvät silmäkuoppaan ja liikuttavat silmää sekä yläluomea. Silmälihaksiin kuuluvat ulkosuora-, yläsuora-, ylävino-, sisäsuora-, alavino- ja alasuoralihas. Yläluomen kohottajalihas luetaan myös silmälihaksiin. 

Ylävinoa silmälihasta hermottaa neljäs aivohermo eli telahermo. Ulkosuora silmälihas saa puolestaan hermotuksensa kuudennelta aivohermolta, loitontajahermolta. Silmän liikehermo (kolmas aivohermo) huolehtii muista silmän lihaksista.

Sisäsuora kääntää katseen sisäänpäin ja ulkosuora ulospäin. Yläsuora kääntää katseen ylös- ja ulospäin, alasuora alas- ja ulospäin. Ylävino silmälihas puolestaan kääntää katseen alas- ja sisäänpäin, kun taas alavino suuntaa sen ylös- ja sisäänpäin.